Neuvoston asetus (EY) N:o 3117/94, annettu 12 päivänä joulukuuta 1994, tietyistä munien kaupan pitämisen vaatimuksista annetun asetuksen (ETY) N:o 1907/90 muuttamisesta



Virallinen lehti nro L 330 , 21/12/1994 s. 0004 - 0005

Suomenk. erityispainos Alue 3 Nide 64 s. 0084

Ruotsink. erityispainos Alue 3 Nide 64 s. 0084



NEUVOSTON ASETUS (EY) N:o 3117/94, annettu 12 päivänä joulukuuta 1994, tietyistä munien kaupan pitämisen vaatimuksista annetun asetuksen (ETY) N:o 1907/90 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75(1) ja erityisesti sen 2 artiklan 2 kohdan, ottaa huomioon komission ehdotuksen, sekä katsoo, että asetuksessa (ETY) N:o 1907/90(2) määritellään tiettyjä munien kaupan pitämisen vaatimuksia, erän määritelmä on mukautettava viimeisimpään muutokseen, joka liittyy vähimmäissäilyvyysajan pakolliseen merkintään A-luokan munien osalta, asetuksen (ETY) N:o 1907/90 soveltamisalaan ei kuulu tuottajien suoramyynti kuluttajille; munien kaupan pitämiseen liittyvien Suomen tiettyjen alueiden erityisolosuhteiden ottamiseksi huomioon olisi myös jätettävä sen soveltamisalan ulkopuolelle tuottajien myynti näiden alueiden myyntipisteissä, ja olisi määriteltävä sen ajanjakson pituus, jona A-luokan munia voidaan pitää kaupan `extra` tai `extra tuore` -merkittyinä, laskettuna joko pakkaamispäivästä tai munintapäivästä, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1907/90 seuraavasti. 1) Korvataan 1 artiklan 10 kohdassa sanat "pakkaus- ja/tai lajittelupäivämäärä" sanoilla "vähimmäissäilyvyysaika tai pakkauspäivä". 2) Korvataan 2 artiklan 3 kohta seuraavasti: "3. Tämä asetus ei koske: - munia, jotka tuottaja on myynyt suoraan kuluttajalle hänen omiin tarpeisiinsa omalla maatilallaan, paikallisessa torikaupassa, huutokauppaa lukuun ottamatta, tai liikkuvassa kaupassa, - munia, jotka tuottaja on myynyt paikalliselle vähittäiskauppiaalle, liitteessä II luetelluilla Suomen erityisalueilla, lukuun ottamatta säröillä olevia munia, jos munat ovat tuottajan omaa tuotantoa eikä niitä ole pakattu 10, 11 ja 12 artiklan mukaisesti eikä yhtäkään laatu- tai painoluokkaan liittyvää tässä asetuksessa säädettyä merkintää ole käytetty." 3) Korvataan 12 artikla seuraavasti: "12 artikla Sanoja "extra" tai "extra tuore" saadaan käyttää pienpakkauksissa, joissa on A-luokan munia ja jotka on varustettu nauhalla tai etiketillä. Ne on painettava nauhaan tai etikettiin, joka on poistettava ja hävitettävä viimeistään seitsemäntenä päivänä pakkaamisesta tai yhdeksäntenä päivänä muninnasta." 2 artikla Tämä asetus tulee voimaan 1 päivänä tammikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä joulukuuta 1994. Neuvoston puolesta Puheenjohtaja J. BORCHERT (1) EYVL N:o L 282, 1.11.1975, s. 49. Asetus sellaisena kuin se on viimeksi muutettuna asetuksella (ETY) N:o 1574/93 (EYVL N:o L 152, 24.6.1993, s. 1). (2) EYVL N:o L 173, 6.7.1990, s. 5. Asetus sellaisena kuin se on viimeksi muutettuna asetuksella (ETY) N:o 2617/93 (EYVL N:o L 240, 25.9.1993, s. 1). LIITE "LIITE II Edellä 2 artiklan 3 kohdassa tarkoitetut Suomen alueet Seuraavat läänit: - Lappi - Oulu - Pohjois-Karjala - Kuopio - Keski-Suomi - Mikkeli - Kymi - Ahvenanmaa Alajärven, Lehtimäen, Lestijärven, Perhon, Soinin, Töysän, Vimpelin ja Ähtärin kunnat Vaasan läänissä."